Պեգի Զինա

Պեգի Զինա (հուն․՝ Πέγκυ Ζήνα, իսկական անունը՝ Պանայոտա-Կալիոպի Խրիսիկոպուլու (հուն․՝ Παναγιώτα-Καλλιόπη Χρυσικοπούλου), մարտի 8, 1975(1975-03-08), Աթենք, Հունաստան), հույն երգչուհի։


== Կենսագրություն ==
Պեգի Զինայի ընտանիքը եկել է Սիտարիա փոքր գյուղից, այժմ Ռոսնո, որը գտնվում է Ֆլորինա նոմում, բայց Պեգի Զինան ծնվել է Հունաստանի մայրաքաղաքում։ Այնտեղ նա սկսել է երաժշտություն սովորել վաղ տարիքից, 5 տարեկանից սովորել է դաշնամուր։ Նա նաև սիրում էր պարել դպրոցում և մասնակցում էր դպրոցական թատերական ներկայացումներին։
Սակայն հունական հայտնի էստրադայի նվաճման համար Պեգի Զինան մեկնում է Սալոնիկ, որտեղ էլ 1995 թվականին թողարկել է իր առաջին ալբոմը՝ «Πέγκυ Ζήνα» անունով։ Գրեթե անմիջապես սկսել է երգել երկրում հայտնի երաժիշտների հետ, ինչպիսիք են Լեֆտերիս Պանդազիսը, Նոտիս Սֆակիանակիսը, Սակիս Ռուավասը, Էլի Կոկինուն և այլք։
Երկրորդ սկավառակը «Ανέβαινες»-ը թողարկվել է 1998 թվականին` Ալեկոս Խրիսովերյիսի և Սպիրոս Յատրասի հետ։ Ներկայիս երգչուհին հյուրախաղերով հանդես է գալիս Յանիս Պլուտարխոսի և Նիկոս Կուրկուլիսի հետ։ 2001 թվականի աշնանը թողարկել է «Ένα χάδι» երրորդ ալբոմը, որը համարվում է Պեգի Զինայի ողջ կարիերայի ընթացքում ամենահաջողակը։
Հաջորդ տարի Տանոս Կալիրիսը նրան առաջարկել է երգ՝ «Love is a wonderful thing», որը պետք է կատարեր Եվրատեսիլի ազգային ընտրական փուլում։ Մինչև վերջին պահը երգը մնում էր ֆավորիտ, սակայն Միխալիս Ռակինձիսը «SAGAPO» երգով Պեգիին թողեց երկրորդ տեղում։
Nitromusic-ի հետ 5 տարվա աշխատանքից հետո Պեգին սկսել է աշխատել EMI Music-ի հունական մասնաճյուղի` Minos EMI-ի հետ։ Թողարկվեց «Μαζί σου» 5-րդ ալբոմը, որը շատ արագ դարձավ ոսկի, իսկ 2004 թվականի հունվարին՝ պլատինե։ Այս ալբոմի երգերը գրվել են հույն լավագույն երաժիշտների՝ Յորյիոս Մուկիդիս, Ստելիոս Խրոնիսի, Յորղոս Կաֆեձոպուլոսի, Պետրոս Իմվրիոսի, Կիրիակոս Պապադոպուլոսի կողմից։ Առաջին թողարկումից հետո ալբոմը վերաթողարկվել է՝ ներառելով նոր երգեր Նիկոս Վերտիսի հետ զուգերգով։
2005 թվականին թողարկվել է «Νόημα» ալբոմը և 1995-1998 թվականների «Τα πρώτα χρόνια» հավաքածուն։ Պեգի Զինան ձայնագրել է Ադոնիս Ռեմոսի, Նատաշա Թեոդորիդուի, Նիկոս Վերտիսի և այլոց  մի քանի հիթեր։ 2005 թվականի հունիսին երգչուհին ձեռնարկել է խոշոր համերգային շրջագայություն Ավստրալիայում։ Զինայի կարիերայում նշանակալից էին 2007-2008 թվականների Աթենքում «Ιερά οδός» ելույթները Պախալիս Տերզիսի հետ։ 2009 թվականին թողարկվել է «Το Πάθος Είναι Αφορμή» ալբոմը։
2012-2013 թվականների ձմռանը Պեգի Զինան՝ Դիմոս Անաստասիադիսի հետ ելույթ է ունեցել Cosmostage ակումբում։ Ծրագրին մասնակցում էին նաև Ամարիլիսը և Լուկաս Յորկասը։
2014-2015 թվականների ձմռանը նա կրկին համագործակցում է Նոտիս Սֆակիանակիսի հետ Ֆոտաերիոյում` թողարկելով «Με τη πλάτη στο τοίχο» իր նոր երգը, որի երաժշտությունը և բառերը գրվել են` Թանոս Պապանիկոլաուսի կոզմից։ 2015 թվականի գարնանը սկսել է ելույթներ Սալոնիկում Նիկոս Մակրոպուլոսի հետ Club Vogue-ում, որտեղ նրանք մեծ հաջողությունների են հասել։
Պեգին Զինան նաև մասնակցել է որպես ժյուրի ΣΚΑΙ հեռուստաալիքի talent show The X-Factor (Հունաստան)-ում։ 2018 թվականին թողարկվել է նրա բազմալեզու «Έλα» ալբոմը։


== Սկավառակագրություն ==
1995 Πέγκυ Ζήνα
1998 Ανέβαινες
2000 Tι θα ακουσω ακομα (cd-single)
2001 Ένα χάδι
2002 Love is a wonderful thing (cd-single)
2002 Βρες ένα τρόπο
2003 Μαζί σου
2004 Ματώνω
2005 Νόημα
2005 Τα πρώτα χρόνια (1995-1998)
2006 Ένα
2007 Τρέξε
2008 Βest of +
2009 Το πάθος είναι η αφορμή
2010 Ευαίσθητη ή λογική
2011 Ευαίσθητη ή λογική + Στον δικό μου πλανήτη
2012 Σου χρωστάω ακόμα ένα κλάμα (Πλατινένιο 12.000)
2013 Πέγκυ Ζήνα live (Χρυσό 6.000)
2015 Πάρα πολλά (Πλατινένιο 12.000)Սինգլներ 

2018  Έλα
2019 Μέσα μου κάτι έγινε
2020 Ειλικρινά


== Տեսահոլովակներ ==


== Հեռուստատեսություն ==
«Երկու անծանոթ» (Δύο Ξένοι) (արտահերթ մասնակցություն)
The X-Factor (Հունաստան) (ժյուրի)
The Final Four (Հունաստան) (մասնակցություն եզրափակչին)


== Ծանոթագրություններ ==


== Արտաքին հղումներ ==
Պաշտոնական էջ
Պեգի Զինայի երգի թարգմանությունը ռուսերեն լեզվով